Ir-Regolament tal-Kunsill (KEE) Nru 3026/77
tat-28 ta' Novembru 1977
fuq il-konklużjoni ta' Protokoll Supplimentari għall-Ftehim ta' Assoċjazzjoni bejn il-Komunità Ekonomika Ewropea u t-Turkija minħabba l-adeżjoni ta' Stati Membri ġodda fil-Komunità.
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari Artikolu 238 tieghu,
Wara li kkunsidra t-Trattat dwar l-adeżjoni ta' Stati Membri ġodda fil-Komunità Ekonomika Ewropea u fil-Komunità dwar l-Enerġija Atomika Ewropea,
Wara li kkunsidra r-rakkomandazzjoni tal-Kummissjoni,
Wara li kkunsidra l-opinjoni tal-Parlament Ewropew [1],
Billi huwa xieraq li jkun konkluż Protokoll Supplimentari li jipprovdi ċerti dispożizzjonijiet dwar il-Ftehim ta' Assoċjazzjoni bejn il-Komunità Ekonomika Ewropea u t-Turkija minħabba l-adeżjoni ta' l-Istati Membri ġodda fil-Komunità Ekonomika Ewropea,
ADOTTA DAN IR-REGOLAMENT:
Artikolu 1
Il-Protokoll Supplimentari għall-Ftehim ta' Assoċjazzjoni bejn il-Komunità Ekonomika Ewropea u t-Turkija minħabba l-adeżjoni ta' l-Istati Membri ġodda fil-Komunità Ekonomika Ewropea, flimkien mad-Dikjarazzjonijiet annessi ma’ l-Att Finali, huma b'dan konklużi għan-nom tal-Komunità. It-test tal-Protokoll u ta' l-Att Finali huma annessi ma dan.
Artikolu 2
Il-President tal-Kunsill għandu jinnotifika lill-Parti Kontraenti li l-proċeduri meħtieġa għad-dħul fis-seħħ tal-Protokoll tlestew, min-naħa tal-Komunità [2].
Artikolu 3
Dan ir-Regolament għandu jidħol fis-seħħ fit-tielet jum li jiġi wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.
Magħmul f'Brussel, fit-28 ta' Novembru 1977.